董承詔

董承詔（），字綸宰、聖臣，號鳴廉《万历三十五年丁未科进士履历便览》：董承诏，鳴廉，诗三房，己卯六月初一日生，武进人，癸卯乡试一百九名，会试九十六名，三甲一名，刑部政，丁未六月授中书，辛亥丁忧，癸丑补原职，乙卯广西主考，丁巳升兵部员外，辛酉升郎中，管厂库，壬戌升职方司，本年养病。甲子起浙江参政，丙寅升按察使，本年升右布政，照旧管事，升本右布政，升左布政，辛未考察。曾祖荪；祖林；父徵桂。，南直隶常州府武進縣人。明朝政治人物。

生平
萬曆三十一年（1603年）癸卯科應天府鄉試第一百九名舉人，三十五年（1607年）丁未科進士，刑部觀政，三十六年六月授中書舍人，三十九年丁憂。四十一年補原職，四十三年主考廣西鄉試，四十五年擢兵部職方司主事，歴升武选司员外郎，四十六年押解銀二十萬两犒赏遼東將士萬歷四十六年十月，差兵部武選司員外董承詔解銀二十萬犒賞遼左主客將士。，荐用杜林、劉綖，凡郡县练兵武职条改钦依，武职之有钦依自此始。天啓元年（1621年）升兵部郎中，管册庫，二年升職方司郎中。时朝议方急兵，言兵者日进，有方道人妄言有翼解飞，科臣请姑试观，承诏廷诤曰：是妖可斩也！坐讦激罢官天启二年八月，御史江日彩参总兵张士显妒能说谎，复参兵部职方司主事董承诏违旨寝咨。 上俱不问。先是悬榜都门，募能灭奴者，不爱通候之赏。有金华道人刘镇华揭榜求效，日彩以闻。 上命兵部试之，镇华在总兵张士显营下借兵二千操演阵法，士显出其不意，分伏数千人四面冲之，或陷或伤，或披靡，而镇华之二千人毫无所损，士显因投揭指为妖法，而禁士卒不得赴操。于是兵科左给事中朱童蒙与日彩共参士显不识阵法，反诬为妖法，妒贤嫉能，不可为大将。 上谓刘镇华阵法已试，著该部咨送山海总兵江應詔处，仍议加秩衔。张士显用心练兵，不必苛求。既而兵部久不发咨，镇华复辞秩请敕。 上命遵前旨赴山海，听督师辅臣酌用。日彩复代为请兵，有旨：该部议奏兵部既不发咨，又不议奏，镇华以久候不用，投揭而去。日彩疏言 皇上悬榜招士，惟恐不来，而该部故抑之，使长郁而去。夫魏不用孙膑而为齐用，楚不用淮阴而为汉用。今镇华即不为人用，然国家已不得国士之用矣。且前此白丁市棍未经试验者，取部咨若寄，何独于已试之镇华而靳之，在职方用人之法，或别有所为而后用，又或别有所为而不用。臣且未深求，惟是煌煌明旨，至于四五，一概置若罔闻。皇上试一诘问，不知何以自解。久之，职方司郎中董承诏奉旨回奏，具疏引咎，且言镇华未可深信，命承诏照旧供职。。已而妖竟无验，上悟，天啓四年复起浙江布政司参政，六年二月升浙江按察使、管寧紹道天启六年二月，升浙江参政董承诏为浙江按察使管宁绍道。，十二月加升本省右布政使、照旧管事天启六年十二月，加浙江按察司按察使分守宁绍道董承诏为本省布政使司右布政使。，歷升左布政使。浙江大藩，多积逋，承诏会计无遗。崇禎四年（1631年）入觐，以忤当国，将致辟，上顾御屏有亲书董某姓名，为之动容，着致仕。居家孝友，分子产与犹子同《武進縣志》。

家族
曾祖董蓀。祖父董祖林。父董徵桂。母趙氏。慈侍下。從兄董用威（贡士）。

參考文獻

《常州府志》
《江南通志》

C
Category:武進人
Category:明朝中書舍人
Category:明朝兵部主事
Category:明朝兵部员外郎
Category:明朝兵部郎中
Category:明朝浙江布政使司參政
Category:明朝浙江按察使
Category:明朝浙江布政使
Category:明朝刑部觀政
Category:武進後街董氏